Lars Enarsonin opetusta
JERUSALEMIN MUUREILLA -SPECIAL
Lars Enarsonin tie Jerusalemiin
Shalom! Tervetuloa, rakkaat katsojat -
Jerusalemin muureilla -specialin ensimmäiseen osaan.
Vieraanamme on Lars Enarson.
Hän on kansainvälisesti tunnettu raamatunopettaja ja rukousjohtaja.
Puhumme siitä, miten hän lähti Jerusalemiin -
ja kuinka hän on alkanut opettaa televisiossa.
Puhumme myös hänen hengellisestä taustastaan.
Tervetuloa, Lars. - Kiitos, mukava olla täällä.
Aiot tehdä täällä Helsingissä pitemmän opetussarjan.
Se käsittelee heprealaisia eli juutalaisia juuriamme.
Kertoisitko ensin kuitenkin hengellisestä taustastasi?
Olen kasvanut uskovassa kodissa, ja isäni oli pastori.
Sain olla mukana useammassa kokouksessa joka sunnuntai.
Sain jo hyvin nuorena oppia paljon Raamattua ulkoa.
En ole käynyt pitempää raamattu- koulua tai teologista opistoa.
Minun raamattukouluni oli se, että opin Raamattua ulkoa.
Sitten Herra kutsui minut rukouspalveluun.
Aluksi rukoilimme paljon Ruotsin puolesta.
Sitten saimme myös kutsun Israeliin. - Ketkä me?
Menin Israeliin ensimmäistä kertaa 1974 -
tulevan vaimoni Harrietin kanssa.
Se oli meille voimakas kokemus.
Koimme Herran kutsuvan meitä sinne.
Kuvittelimme muuttavamme sinne vuoden sisällä.
Siinä kului kuitenkin 23 vuotta, ja muutimme sinne vuonna 1997.
Mitä siinä välillä tapahtui?
Olin esirukoustyössä Ruotsin puolesta muiden kanssa.
Olin muutaman vuoden pastorinakin.
90-luvun alussa oli aika palata esirukoustyöhön, -
johon minut alun perin oli kutsuttu.
Muutimme Yhdysvaltoihin ja asuimme siellä viisi vuotta.
Siellä perustimme järjestön The Watchman International.
Muiden esirukoilijoiden vai vaimosi kanssa?
Aloimme vaimoni kanssa opettaa rukouksesta.
Tarkoituksenamme on saada ihmiset rukoilemaan herätystä.
Kutsumukseemme kuuluu myös rukoilla Israelin puolesta.
Herra johti meidät Israeliin 1997.
Emme olleet muutamaan vuoteen olleet siellä.
Tullessamme koimme nyt olevan sen kutsun aika, -
jonka saimme jo 1974.
Rakkautesi Israeliin tulee jo kotitaustastasi.
Kyllä, kuulin kotona paljon opetusta Israelista.
Äitini rakasti Israelia. Hän tilasi israelilaisia lehtiä, -
ja antoi lahjoituksia juutalaisille järjestöille.
Lapsena tapasin Jeesukseen uskovan vanhan juutalaisen miehen.
Hän laski kätensä päälleni, rukoili ja antoi pienen traktaatin.
Siinä luki: "Jeesus rakastaa sinua."
Rakkaus Israeliin tulee siis jo taustastani.
Ensimmäisellä matkallamme jotain aivan kuin räjähti sisälläni.
Koin kuuluvani sinne. Maa tuntui toiselta kodilta.
1997 perheemme muutti Israeliin. Meillä oli kolme lasta.
Asuimme aluksi Haifassa ja autoimme seurakunnassa.
Aloitimme rukoustyön Karmel-vuorella.
Kuvittelimme pysyvämme siellä Jeesuksen paluuseen asti.
Perustimme rukouskeskuksen Golanin kukkuloille.
Asuimme siellä yli kuusi vuotta.
Rukoilimme keskuksessa paljon Pohjois-Israelin puolesta.
Rukoilimme paljon myös sadetta.
Suurin osa Israelin vedestä tulee Golanin kukkuloiden kautta.
Sieltä se virtaa Gennesaretiin.
Oli ollut vuosien ajan kuivaa. Herra kutsui meidät rukoilemaan -
sekä luonnollista että hengellistä sadetta eli herätystä.
Saimme sitä myös nähdä. - Sitä ajattelinkin juuri kysyä.
Saimme aivan ihmeellisiä rukousvastauksia.
Antaisitko jonkin esimerkin?
Israelissahan sataa vain talvella ja keväällä.
Ensimmäisenä vuonna menimme sinne lokakuussa ennen sateita.
Meillä oli taustalla jo kutsu rukoilla sadetta, -
mutta sitten saimme profeetallisen sanoman.
Meidän tulisi rukoilla Israelille runsasta sadetta.
Samanaikaisesti tulisi myös uusi herätyksen sato Israelissa.
Profetia rohkaisi meitä kovin.
Oletko ollut Filippuksen Kesareassa? - Olen kyllä.
Seisoimme siellä vanhan kirkon ulkopuolella rukoilemassa.
Sanoin, että tämä on fantastista.
Kuivuus oli kestänyt 7 vuotta, eikä puoleen vuoteen ollut satanut.
Taivaalla ei näkynyt pilviä.
Sanoin, että tänään rukoillaan sadetta. Aloimme rukoilla.
Kun lähdimme pois, sade lankesi.
Kun kuivuus lakkasi, ihmisiä alkoi tulla Israelissa uskoon.
Ennen sitä ihmiset olivat kohdanneet Jeesuksen ulkomailla -
ja olivat muuttaneet Israeliin. He olivat seurakuntien runkona.
Siitä vuodesta lähtien alkoi Israelissa syntyneitä tulla uskoon.
Tämä tapahtui samaan aikaan, kun alkoi taas sataa.
Seuraavana talvena kuulimme, että terroristijärjestö Hizbollah -
suunnitteli johtavansa Israeliin laskevan Jordanin veden Libanoniin.
Se on rikos kansainvälisiä sääntöjä vastaan. Syntyi suuri kriisi.
Rukoilimme, että Jumala antaisi kirkkautensa -
Israelin ja Libanonin rajalle.
Kun Israel lähti Egyptistä, -
Jumala hämmensi Egyptin armeijan.
Mekin rukoilimme hämmennystä vesiprojektiin.
Saimmekin kuulla uutisista, että projektia siirretään -
teknisten vaikeuksien vuoksi.
Mutta jos he ratkaisisivat ongelman he veisivät Israelilta vettä.
Aloimme rukoilla ja Jumala käski meidän vain ylistää häntä.
Ylistäessämme alkoi paukahdella. Ihmettelin, mistä oli kyse.
Silloinkaan ei ollut satanut puoleen vuoteen.
Yhtäkkiä alkoi ukkostaa, salamoida ja sataa kaatamalla.
Jumala käski ylistää. Hän sanoi, että hänellä riitti vettä!
Sinä vuonna Gennesaretin pinta nousi lähes viisi metriä.
Olen kuullut paljon profetioita Israelista.
Israelin herätys alkaisi niiden mukaan pohjoisesta.
Monet ovat siksi jopa muuttaneet pohjoiseen. Uskotko sinäkin niin?
Sanassa on siihen viittaavia kohtia.
Siellä luvataan laumoja Karmelille ja Basanille eli Golanille.
Se on hyvin mahdollista.
On vaikea sanoa etukäteen, kuinka Sanan profetiat toteutuvat.
Ankkuroit esirukouksesi hyvin paljon Raamattuun.
Miksi käytät Raamatun esirukouksia?
On äärimmäisen tärkeää rukoilla Jumalan sanan mukaisesti.
Aina kun saamme sydämellemme rukousaiheen, tutkimme Sanasta, -
miten voimme rukoilla asian puolesta tarkemmin.
Olemme rukoilleet vuosia Sakarja 12:3:n mukaan.
Sen mukaan kaikki, jotka kääntyvät Jerusalemia vastaan, -
repivät itsensä pahoin.
Sitten Jumala vuodattaa armon ja rukouksen hengen.
Tästä rukousaiheesta olemme pitäneet lujasti kiinni koko ajan.
Vaikka koko maailma kääntyisi Israelia ja Jerusalemia vastaan, -
Jumala on luvannut varjella kansaansa. Se on lähtökohtamme.
Te ette kehitä ensin omaa teologiaa, etsi sopivia jakeita -
ja ala sitten rukoilla.
Ei, vaan me tutkimme Jumalan Sanaa.
Jesaja 62:n mukaan Herra on asettanut -
Jerusalemin muureille vartijat, jotka eivät saa vaieta.
He anovat Jerusalemin ennalleenasettamista.
Muureilla valvominen merkitsee Sanassa valvomista.
Pyhä Henki opettaa meitä anomaan Jumalan lupausten mukaan.
Rukoilette siis lähinnä kansan ettekä yksilöiden puolesta.
Enimmäkseen rukoilemme kansallisten rukousaiheiden puolesta.
Joskus rukoilemme yksittäistenkin ihmisten puolesta.
Yleensä tutkimme Sanan profetioita -
voidaksemme rukoilla maan puolesta Jumalan johdatuksessa.
Lähetätte myös rukouskirjeitä.
Lähetämme rukouskirjettämme viidellä eri kielellä -
tuhansille ihmisille ympäri maailman.
Rukoilemme heidän kanssaan vartijoina Jerusalemin muureilla.
Teemme myös sarjan, jossa opetat rukoilemaan Israelin puolesta.
Meille tulee myös sarja, jossa opetetaan esirukouksesta yleensä.
Miten sait syvempää ymmärrystä -
alkuperäisestä uskosta ja Jerusalemista?
Kun muutimme Israeliin, meillä oli siitä aika vähän tietoa.
Israelissa asuminen ja yhteistyö messiaanisten seurakuntien kanssa -
auttoivat meitä löytämään uutta, -
jota ei ehkä huomaa, jos istuu seurakunnassa kuuntelemassa -
samaa opetusta viikosta toiseen.
Jumala puhui meille esimerkiksi pääsiäisestä.
Hän puhui juutalaisen pääsiäisen karitsasta.
Aloimme pitää pääsiäisenä rukouskonferensseja.
Kirjoitin lopulta pääsiäisaterialle ohjelman siitä, -
miten juhlia pääsiäistä kunnioittamalla Jumalan Karitsaa.
Silloin huomasimme juutalaisten juuriemme valtavan rikkauden.
Puhuin Ukrainassa messiaanisessa seurakunnassa ja näin, -
miten siellä vietettiin pasuunansoiton juhlaa.
Se vaikutti minuun syvästi.
Kotona sanoin perheelleni, että nyt vietämme lehtimajajuhlaa.
En saanut muita mukaan, -
vaan istuin yksin lehtimajassani parvekkeella.
Perhe piti minua vähän pöhkönä.
Tapahtuiko tämä siis Ruotsissa? - Ei, vaan Israelissa.
Milloin perheesi tuli mukaan? - Prosessi oli aika pitkä.
Siihen vaikutti paljon israelilainen vävymme.
Hän ymmärsi juutalaisten juurien merkityksen, -
koska hän on kasvanut Israelissa.
Samalla poikani alkoi innostua.
Näin alkoi asioihin tulla vauhtia.
Olin rukoillut poikani puolesta vuosia.
Häntä ei kuitenkaan kiinnostanut.
Vävymme vaikutuksesta hän kuitenkin innostui -
ja pääsimme sisälle asiaan.
Mitä tarkoitat sillä? - Se on hyvä kysymys.
Kun tulee kristillisestä taustasta, saattaa pelätä kuollakseen lakia.
Onko juutalaisissa juurissa kyse vain laista?
Ei, mutta olisi hyvä huomata laissa oleva rikkaus.
Toorahan tarkoittaa opetusta eikä lakia.
Olin eräässä seurakunnassa USA:n Coloradossa.
Siellä ihmiset olivat ihastuneita Mooseksen lakiin.
Se oli kulttuurien törmäys. Miten Mooseksen laista voisi iloita?
Siksi että se kertoo ihanasti Messiaasta.
"Mooses kirjoitti minusta", Jeesus sanoi.
Kun huomaamme, mitä Mooses kirjoitti Jeesuksesta, -
sydämemme alkaa palaa.
Kun Messias selitti opetuslapsille kirjoituksia Emmauksen tiellä, -
He sanoivat: "Eikö sydämemme ollut meissä palava...
kun hän selitti meille kirjoitukset?"
Uudessa Testamentissa on Jeesuksen kuolema ja ylösnousemus, -
mutta Jeesus sanoi, että jo Mooses kirjoitti niistä.
Tooran rikkaus on koko Raamatun ilmoituksen perusta.
Useimmille kristityille se on suljettu kirja.
Me tahdomme nähdä näiden asioiden ihanuuden ja rikkauden.
Herran juhla-ajat ovat vain osa Mooseksen lakia.
On valtavaa nähdä, miten laki todistaa pelastussuunnitelmasta, -
jonka Jumala on meille Messiaan kautta tehnyt.
Te opitte näitä asioita Israelissa, mutta entä muut, -
esimerkiksi Yhdysvalloissa?
Olen ymmärtänyt, että muuallakin on alettu löytää näitä asioita.
Olen huomannut tätä joka puolella maailmaa.
Olen matkustanut paljon, vaikka olenkin asunut Israelissa.
USA:ssa on paljon juutalaisia, jotka ovat löytäneet Messiaan.
Aluksi törmäsin tähän usein varsinkin Israelin ulkopuolella, -
vaikka pääsin tutustumaan aiheeseen myös Israelissa asuessani.
Minkähän takia juuri nyt moni löytää nämä heprealaiset juuret?
Minulle se on voimakas merkki Jeesuksen paluun lähestymisestä.
Raamattu lupaa, että kaikki se, mitä Jumala on puhunut, -
mitä Jumala on puhunut.
Me palaamme juurille, jotka alkuseurakunnalla olivat, -
kun se sai alkunsa Jerusalemissa.
Sitten tuli ei-juutalaisia mukaan.
Ensimmäisen sukupolven aikana liike oli täysin juutalainen.
Vasta sen jälkeen alkoivat juutalaisuus ja kristinusko -
erottautua toisistaan.
Näin ei ollut alussa. Nyt olemme palaamassa juurillemme.
Ajatteletko tämän koskevan koko kristikuntaa?
Raamattu puhuu kahdesta lopunaikoihin liittyvästä asiasta.
Jumala on luvannut ennalleenasettamisen.
Jeesus sanoi, että Elian täytyy asettaa kaikki kohdalleen.
Raamattu puhuu myös luopumuksesta, joka johtuu laittomuudesta.
Senkin tulemme näkemään.
Tapahtuu jakautuminen morsiamen ja porton välillä.
Morsian valmistautuu Messiaan paluuta varten -
puhdistumalla vedessä ja Sanan voimassa.
Yhä enemmän tulee olemaan myös luopumusta.
Se löytyy monesta raamatunkohdasta, esimerkiksi Ruutin kirjasta.
Ruut ja hänen kälynsä Orpa ovat kaksi kuvaa seurakunnasta.
Orpa edustaa porttoa, joka käänsi selkänsä juutalaisille -
ja kääntyi takaisin pakanuuteen.
Ruutista, joka seurasi anoppiaan Israeliin, tuli Messiaan esiäiti.
Myös juurilleen palaava morsian ennakoi Messiaan tulemusta.
Mitä tarkoitat juutalaisilla juurilla? Rabbien opetuksiako?
Juutalaisten perintö on olla Mooseksen lain haltijoita.
Tämä perintö on juutalaisten keskuudessa voimakas.
Emme puhu välttämättä rabbiinisesta juutalaisuudesta, -
mutta meillä on paljon opittavaa.
Samoin kuin seurakunta on ollut pelastussanoman haltijana, -
juutalaisuus on säilyttänyt uskon Tooraan.
Tarvitsemme molempia.
Meidän tulee oppia, mitä kristinusko opettaa Messiaasta, -
mutta meidän tulee myös oppia juutalaisilta Mooseksen laista.
Emme tarkoita rabbiinista juutalaisuutta, -
joka kääntynyt Messiasta vastaan.
Mutta juutalaisilla on vuosituhantiset juuret.
Voimme nähdä evankeliumin valossa tämän yhdistelmän täyteyden.
Pitäisikö meidän mennä kuulemaan jonkun rabbin opetusta?
Meillä olisi mielestäni paljon opittavaa rabbeilta.
Paavali sanoo Roomalaiskirjeen kolmannessa luvussa: -
"Mitä etuuksia on siis juutalaisilla, -
tai mitä hyötyä ympärileikkauksesta?
Paljonkin, kaikin tavoin; -
ennen kaikkea se, että heille on uskottu, -
mitä Jumala on puhunut."
Jumala on antanut juutalaisille tehtäväksi olla Sanan haltijoita.
Suodatamme sanomasta tietysti pois sen, mikä ei sovi evankeliumiin.
Juurissa ei ole kyse vain siitä, että itse luemme Moosesta, -
vaan rikkaudesta, joka kasvanut juutalaisten keskuudessa.
On valtavaa nähdä, miten se pitää yhtä sen kanssa, -
mitä apostolit opettivat Messiaasta.
Meidän tulee olla nöyriä rabbien opetuksen kanssa, -
mutta kaikkea emme toki voi ottaa.
Onko vaara ajautua siihen, että kieltää Jeesuksen?
Täytyy olla ankkuroinut evankeliumiin -
ja opetukseen pelastuksesta Messiaan kautta.
Sitten voimme kuunnella rabbien opetusta -
ja ymmärtää evankeliumeja vielä syvemmin.
Ojasta ei saa joutua allikkoon.
Jos ei olla kiinni evankeliumissa, ollaan vaikeuksissa.
Tästä ei kuitenkaan ole kyse, vaan voimme ottaa vastaan sen, -
mikä on sopusoinnussa Sanan kanssa.
Kuka Messias on sinulle?
Hän on Pelastajani, Jumalan Poika, joka on antanut elämänsä tähteni.
Hän on Herrani, jonka odotan palaavan hallitsemaan maailmaa.
Olemme oppineet paljon kalliista pelastuksesta -
emmekä halua jäädä siinä mistään paitsi.
On tärkeää, ettemme menetä sitä.
Mitä pelastus merkitsee sinulle?
Olen saanut syntini anteeksi ja tullut sovitetuksi Jumalan kanssa.
Olen syntynyt uudesti ja tullut Jumalan lapseksi. Se on kalleinta.
Onko juutalaisten juurien ymmärtäminen pelastuskysymys?
Ei, mutta se kertoo kasvustamme.
Jos emme ymmärrä oikein -
Jumalan sanan ja Mooseksen kirjojen perustaa, -
on vaikea ymmärtää pelastuksen täyteyttä.
Ensimmäiset opetuslapset sanoivat: "Me olemme löytäneet sen, -
josta Mooses laissa ja profeetat ovat kirjoittaneet."
Heillä oli Mooseksen kirjoista saatu ymmärrys, kuka Jeesus oli.
Kun he tapasivat Jeesuksen, he tunnistivat, -
että hänestä Mooses oli kirjoittanut.
Monet kristityt eivät tunne Mooseksen kirjoituksia.
Siksi he eivät ymmärrä evankeliumin koko sanomaa.
Ennen kaikkea kyseessä on tulevaisuutemme toivo.
Ketä oikein odotamme?
Me odotamme Israelin luvatun Messiaan palaavan Jerusalemiin -
ja istuutuvan Daavidin valtaistuimelle.
Sitä en kasvuvuosinani oikein ymmärtänyt.
Kristikunta on alkanut vuosien varrella ymmärtää, -
ettei kyse ole jonnekin avaruuteen häviämisestä.
Toivomme ei ole avaruuteen katoaminen vaan Jeesuksen paluu.
On tärkeä oppia Vanhasta testamentista, -
mitä Messias saapuessaan tekee.
Miten se liittyy ei-juutalaisiin?
Jeesus on Israelin kuningas. Miten me sovimme kuvaan mukaan?
Paavalin valtavan evankeliumin mukaan -
me pakanat olemme juutalaisten kanssaperillisiä -
ja osallisia samoista lupauksista. Kuljemme kohti samaa tulevaisuutta.
Kun koko Israel pelastuu, -
saamme istua Aabrahamin, Iisakin ja Jaakobin kanssa -
samaan pöytään taivaan valtakunnassa.
Tarkoitatko taivaan valtakunnalla taivasta vai Jerusalemia?
Uskon taivaan tulevan maan päälle, kuten Ilmestyskirja kertoo.
Uusi kaupunki, Jerusalem, tulee ylhäältä alas.
Valtakunta tulee maan päälle. Sitä apostolit julistivat.
Se on valtavaa. - Todella.
Mitä haluaisit sanoa katsojille?
Olen kiitollinen, kun saan kertoa, mitä Jumala on sydämelleni antanut.
Toivottavasti haluat katsoa näitä ohjelmia.
Ensimmäinen sarja on Alef-kurssi, joka kertoo juutalaisista juurista.
Opetamme myös rukoilemaan Israelin ja Messiaan paluun puolesta.
Kiitos, että olitte mukana.
Olemme oppineet tuntemaan vähän Larsin taustaa ja ajatuksia.
Tervetuloa uudelleen. Shalom!
Suomennos: Anna Harju